CELEX: C2004/300/06
Language: et
Date: 2004-12-04 00:00:00
Title: Euroopa Kohtu (kolmas koda) 14. oktoobri 2004. aasta otsus kohtuasjas C-39/02: Mærsk Olie & Gas A/S versus Firma M. de Haan en W. de Boer (Brüsseli konventsioon — Laeva kasutamisest tekkinud vastutuse piiramise fondi moodustamise menetlus — Kahju hüvitamise hagi — Artikkel 21 — Pooleliolevad kohtuasjad — Poolte samasus — Kohus, mille poole on esimesena pöördutud — Aluse ja eseme samasus — Puudumine — Artikkel 25 — Otsuse mõiste — Artikli 27 punkt 2 — Tunnustamisest keeldumine)

4.12.2004   
            
            
               ET
            
            
               Euroopa Liidu Teataja
            
            
               C 300/4
            
         
      EUROOPA KOHTU
   
   (kolmas koda)
   14. oktoobri 2004. aasta otsus
   kohtuasjas C-39/02: Mærsk Olie & Gas A/S versus Firma M. de Haan en W. de Boer (1)
   
   (Brüsseli konventsioon - Laeva kasutamisest tekkinud vastutuse piiramise fondi moodustamise menetlus - Kahju hüvitamise hagi - Artikkel 21 - Pooleliolevad kohtuasjad - Poolte samasus - Kohus, mille poole on esimesena pöördutud - Aluse ja eseme samasus - Puudumine - Artikkel 25 - Otsuse mõiste - Artikli 27 punkt 2 - Tunnustamisest keeldumine)
   (2004/C 300/06)
   Kohtumenetluse keel: taani
   Kohtuasjas C-39/02: Mærsk Olie & Gas A/S versus Firma M. de Haan en W. de Boer, mille esemeks on 27. septembri 1968. aasta konventsiooni kohtualluvuse ja kohtuotsuste täitmise kohta tsiviil- ja kaubandusasjades 3. juuni 1971. aasta tõlgendamise protokolli alusel esitatud eelotsusetaotlus, mille esitas Højesteret (Taani) 8. veebruari 2002. aasta otsusega, on Euroopa Kohus (kolmas koda), koosseisus: kolmanda koja esimehe ülesannetes A. Rosas ja kohtunikud R. Schintgen (ettekandja) ja N. Colneric; kohtujurist P. Léger, kohtusekretäri asetäitja H. von Holstein, 14. oktoobril 2004. aasta teinud otsuse, mille resolutiivosa on järgmine:
   
               1.
            
            
               Ühest küljest osalisriigi kohtusse laevaomaniku poolt esitatud taotlus vastutuse piiramise fondi loomiseks, milles märgitakse ära võimalik kahjukannataja, ja teisest küljest teise liikmesriigi kohtusse selle kahjukannataja poolt esitatud kahju hüvitamise hagi ei loo 27. septembri 1968. aasta Brüsseli konventsiooni kohtualluvuse ja kohtuotsuste täitmise kohta tsiviil- ja kaubandusasjades, mida on muudetud 9. oktoobri 1978. aasta konventsiooniga seoses Taani Kuningriigi, Iirimaa ning Suurbritannia ja Põhja-Iiri Ühendkuningriigi ühinemisega, artikli 21 tähenduses poolelioleva kohtuasja olukorda.
            
         
               2.
            
            
               Vastutuse piiramise fondi moodustamist määrava otsuse puhul on tegu Brüsseli konventsiooni artikli 25 kohase otsusega.
            
         
               3.
            
            
               Vastutuse piiramise fondi moodustamise otsust, ilma, et asjaomasele võlausaldajale oleks eelnevalt sellest teatatud, kaasa arvatud siis, kui võlausaldaja on selle otsuse peale esitanud apellatsioonkaebuse, et vaidlustada otsuse teinud kohtu pädevust, ei saa teine osalisriik Brüsseli konventsiooni artikli 27 punkti 2 alusel keelduda tunnustamast, kui kostjat oli sellest teavitatud või see oli talle kätte toimetatud nõuetekohaselt ja piisavalt aegsasti.
            
         
      (1)  EÜT C 109, 4.5.2002.